CELEX: 32012D0729
Language: sl
Date: 2012-11-23 00:00:00
Title: 2012/729/EU: Izvedbeni sklep Komisije z dne 23. novembra 2012 o spremembi Odločbe 2008/866/ES o nujnih ukrepih za začasno prekinitev uvoza iz Peruja nekaterih živih školjk za prehrano ljudi glede obdobja uporabe (notificirano pod dokumentarno številko C(2012) 8459)  Besedilo velja za EGP

27.11.2012   
            
            
               SL
            
            
               Uradni list Evropske unije
            
            
               L 327/56
            
         IZVEDBENI SKLEP KOMISIJE
   z dne 23. novembra 2012
   o spremembi Odločbe 2008/866/ES o nujnih ukrepih za začasno prekinitev uvoza iz Peruja nekaterih živih školjk za prehrano ljudi glede obdobja uporabe
   (notificirano pod dokumentarno številko C(2012) 8459)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (1), in zlasti člena 53(1)(b)(i) Uredbe,
   ob upoštevanju naslednjega:
   
               (1)
            
            
               Uredba (ES) št. 178/2002 določa splošna načela, ki na ravni Unije in nacionalni ravni urejajo živila in krmo na splošno ter zlasti varnost živil in krme. Določa tudi nujne ukrepe, kadar obstajajo dokazi, da živila ali krma, uvožena iz tretje države, zelo verjetno pomenijo resno tveganje za zdravje ljudi in živali ali za okolje, in kadar takega tveganja ni mogoče zadovoljivo obvladati z ukrepi, ki jih sprejmejo zadevne države članice.
            
         
               (2)
            
            
               Po izbruhu hepatitisa A pri ljudeh, povezanega z uživanjem školjk, uvoženih iz Peruja in kontaminiranih z virusom hepatitisa A (HAV), je bila sprejeta Odločba Komisije 2008/866/ES z dne 12. novembra 2008 o nujnih ukrepih za začasno prekinitev uvoza iz Peruja nekaterih živih školjk za prehrano ljudi (2). Navedena odločba je prvotno veljala do 31. marca 2009, vendar je bilo to obdobje uporabe podaljšano do 30. novembra 2012 z Izvedbenim sklepom Komisije 2011/723/EU (3).
            
         
               (3)
            
            
               Komisija je junija 2011 opravila pregled. Inšpektorji so ugotovili, da je vzpostavljen dobro delujoč nadzorni sistem in načrt spremljanja ter da je mogoče opaziti izboljšave od inšpekcijskega pregleda leta 2009.
            
         
               (4)
            
            
               Perujski pristojni organ se je na priporočila iz končnega poročila navedenega pregleda odzval s pripravo akcijskega načrta. Vendar se sistem spremljanja za odkrivanje virusa pri živih školjkah še ne izvaja v celoti, zato ni mogoče izključiti morebitne kontaminacije živih školjk z virusom hepatitisa A. Poleg tega je testna metoda za HAV še vedno v postopku potrjevanja.
            
         
               (5)
            
            
               Omejitev uporabe iz Odločbe 2008/866/ES bi bilo zato treba ustrezno spremeniti.
            
         
               (6)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   V členu 5 Odločbe 2008/866/ES se datum „30. novembra 2012“ nadomesti z datumom „30. novembra 2013“.
   Člen 2
   Ta sklep je naslovljen na države članice.
   
      V Bruslju, 23. novembra 2012
      
         
            Za Komisijo
         
         Maroš ŠEFČOVIČ
         
            Podpredsednik
         
      
   
   
      (1)  UL L 31, 1.2.2002, str. 1.
   
      (2)  UL L 307, 18.11.2008, str. 9.
   
      (3)  UL L 288, 5.11.2011, str. 26.